માત્ર ફોટો આપીને માંગો તે બનાવટી દસ્તાવેજો અને બોગસ આઈડી પ્રૂફ તૈયાર કરી આપનારા શખ્સને સ્પેશિયલ ઓપરેશન ગ્રૂપે છટકું ગોઠવી આબાદ ઝડપી લીધો હતો. ડમી ગ્રાહક બનીને ગયેલી પોલીસે બનાવટી ઈલેક્શન કાર્ડ અને વોડાફોન કંપનીનું મોબાઈલ બિલ રૂ.૧૪૦માં તૈયાર કરાવ્યા બાદ યુવકની આશ્રમ રોડના નારાયણ ચેમ્બર્સમાં આવેલી ઓફિસે તેના કોમ્પ્યુટરમાં ૨૦૦થી વધુ બનાવટી દસ્તાવેજો તૈયાર કર્યા હોવાના પુરાવા મળ્યાં હતા. માત્ર રૂ.૫૦ કે ૧૦૦ના બદલામાં બોગસ દસ્તાવેજો બનાવી આપવાનો આ કાળો કારોબાર ત્રણ વર્ષથી ચાલતો હતો. બનાવટી દસ્તાવેજોનો ઉપયોગ કયાં કયાં થયો છે તે દિશામાં પોલીસે તપાસ શરૂ કરી છે.